
16 Μαΐου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 1674 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Έγκριση του εσωτερικού κανονισμού του εργα¬ 
στηρίου με τίτλο: «Εργαστήριο Φυσιολογίας» του 
τμήματος Ιατρικής της Σχολής Επιστημών Υγείας 
του Αριστοτελείου Πανεπιστημίου Θεσσαλονί- 
κης· 

2 Ίδρυση Διιδρυματικού Προγράμματος Μεταπτυ¬ 
χιακών Σπουδών (Δ.Π.Μ.Σ.) του τμήματος Ιατρι¬ 
κής της Σχολής Επιστημών Υγείας του Αριστοτε- 
λείου Πανεπιστημίου Θεσσαλονίκης με το τμήμα 
Ιστορίας και Εθνολογίας της Σχολής Κλασικών και 
Ανθρωπιστικών Σπουδών του Δημοκρίτειου Πα¬ 
νεπιστημίου Θράκης, με τίτλο: «Ιστορία της Ιατρι¬ 
κής και Βιολογικής Ανθρωπολογίας: Υγεία, Νόσος 
και Φυσική Επιλογή». 

3 Έγκριση παράτασης της διάρκειας λειτουργίας 
του Προγράμματος Μεταπτυχιακών Σπουδών 
του τμήματος Λογιστικής και Χρηματοοικονο¬ 
μικής της Σχολής Διοίκησης και Οικονομίας του 
Τ.Ε.Ι. Κεντρικής Μακεδονίας, με τίτλο «Χρηματοοι¬ 
κονομική Λογιστική και Διοίκηση». 


ΑΠΟΦΑΣΕΙΣ 

Αριθ. 26172π.ε. (1) 

Έγκριση του εσωτερικού κανονισμού του εργα¬ 
στηρίου με τίτλο: «Εργαστήριο Φυσιολογίας» του 
τμήματος Ιατρικής της Σχολής Επιστημών Υγεί¬ 
ας του Αριστοτελείου Πανεπιστημίου Θεσσαλο¬ 
νίκης. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις: 

α) του άρθρου 7 παρ. 5 του ν. 1268/1982 (ΦΕΚ 87/ 
τ.Α'/16-7-1982) «Για τη δομή και λειτουργία των Ανω- 
τάτων Εκπαιδευτικών Ιδρυμάτων» όπως τροποποιήθη¬ 
κε με το άρθρο 48 παρ. 2 του ν. 1404/1983 (ΦΕΚ 173/ 


τ.Α'/24-11 -1983) «Δομή και λειτουργία των Τεχνολογι¬ 
κών Εκπαιδευτικών Ιδρυμάτων» και αντικαταστάθηκε με 
την περ. γ' της παρ. 22 του άρθρου 13 του ν. 3149/2003 
(ΦΕΚ 141 /τ.Α'/10-6-2003) «Εθνική Βιβλιοθήκη της Ελλά¬ 
δας, Δημόσιες Βιβλιοθήκες και άλλες διατάξεις», 

β) του άρθρου 4 παρ. 1 εδ. γ του ν. 2083/1992 (ΦΕΚ 159/ 
τ.Α'/21 -9-1992) «Εκσυγχρονισμός της Ανωτάτης Εκπαί¬ 
δευσης», 

γ) των άρθρων: 5 παρ. 2 εδ.γ και 80 παρ. 5α του 
ν. 4009/2011 (ΦΕΚ 195/τ.Α76-9-2011) «Δομή, λειτουργία, 
διασφάλιση της ποιότητας των σπουδών και διεθνοποίη¬ 
ση των ανώτατων εκπαιδευτικών ιδρυμάτων», όπως έχει 
τροποποιηθεί και ισχύει, 

δ) του άρθρου 60 του ν. 4386/2016 (83/τ.Α711 -5-2016) 
«Ρυθμίσεις για την έρευνα και άλλες διατάξεις», με το 
οποίο αντικαταστάθηκε το άρθρο 96 του ν. 4310/2014 
(258/τ.Α78-12-2014) «Έρευνα, Τεχνολογική Ανάπτυξη 
και Καινοτομία και άλλες διατάξεις», 

ε) του άρθρου 90 του Κώδικα Νομοθεσίας για την 
Κυβέρνηση και τα κυβερνητικά όργανα, ο οποίος κυ¬ 
ρώθηκε με το άρθρο πρώτο του π.δ. 63/2005 (ΦΕΚ 98/ 
Τ.Α722-4-2005). 

2. Το γεγονός ότι δεν έχει εκδοθεί μέχρι σήμερα ο 
Οργανισμός του Αριστοτελείου Πανεπιστημίου Θεσ¬ 
σαλονίκης σύμφωνα με τις διατάξεις του άρθρου 5 του 
ν. 4009/2011 (ΦΕΚ 195/τ.Α76-9-2011) όπως αυτός ισχύει, 

3. Τις διατάξεις του π.δ. 98/5-6-2013 (ΦΕΚ 134/τ.Α7 
5-6-2013): «Κατάργηση του Γενικού Τμήματος, μεταφορά 
έδρας τμήματος και ίδρυση-συγκρότηση, μετονομασία 
και ανασυγκρότηση Σχολών στο Αριστοτέλειο Πανε¬ 
πιστήμιο Θεσσαλονίκης», διόρθωση σφάλματος με το 
ΦΕΚ 140/τ.Α/11 -6-2013. 

4. Την αριθ. 17746/28-1-2015 (ΦΕΚ 258/τ. Β724-2-2015) 
απόφαση του Συμβουλίου του ΑΠΟ: «Έγκριση της αριθ. 
17508/23-1-2015 πράξης του Πρύτανη του Αριστοτε- 
λείου Πανεπιστημίου Θεσσαλονίκης (Α.Π.Θ.), περί του 
ορισμού Αναπληρωτών Πρύτανη του Α.Π.Θ., μεταβίβα¬ 
σης αρμοδιοτήτων στους Αναπληρωτές Πρύτανη και 
καθορισμού της σειράς αναπλήρωσηςτου Πρύτανη». 

5. Την αριθ. 119647/Ζ1 /20-7-2016 εγκύκλιο «Διαδικα¬ 
σία ίδρυσης, μετονομασίας κ.λπ. Εργαστηρίων, Κλινικών, 
Μουσείων και λοιπών μονάδων και μετονομασίας κ.λπ. 
των εσωτερικών κανονισμών αυτών» του Υπουργείου 
Παιδείας, Έρευνας και Θρησκευμάτων. 

6. Την απόφαση της Γενικής Συνέλευσης (συνεδρίαση 
με αριθμό 9/25-5-2016) του Τομέα Φυσιολογίας - Φαρ¬ 
μακολογίας. 

7. Τη σύμφωνη γνώμη της Συνέλευσης του τμήματος 
Ιατρικής της Σχολής Επιστημών Υγείας του Αριστοτε- 
λείου Πανεπιστημίου Θεσσαλονίκης (συνεδρίαση με 
αριθμό 22/23-6-2016). 

8. Τη σύμφωνη γνώμη της Κοσμητείας της Σχολής 
Επιστημών Υγείας του Αριστοτελείου Πανεπιστημίου 
Θεσσαλονίκης (συνεδρίαση με αριθμό 38/13-7-2016). 

9. Τις αποφάσεις της Συγκλήτου του Αριστοτελείου 
Πανεπιστημίου Θεσσαλονίκης σχετικά με: 

9.1. Τον ορισμό Επιτροπής για την ίδρυση και λει¬ 
τουργία εργαστηρίων-κλινικών στο ΑΠΘ (συνεδρίαση 
με αριθμό 2911/24-6-2015) και 

9.2. Την έγκριση της εισήγησης της παραπάνω Επι¬ 
τροπής για τη θέσπιση βασικών αρχών για την ίδρυση, 
δομή, οργάνωση και λειτουργία εργαστηρίων στο ΑΠΘ 
(συνεδρίαση με αριθμό 2913/23-7-2015). 

10. Την εισήγηση της Επιτροπής για την ίδρυση και 
λειτουργία εργαστηρίων-κλινικών στο ΑΠΘ (συνεδρίαση 
με αριθμό 9/7-2-2017) για την έγκριση του εσωτερικού 
κανονισμού του εργαστηρίου με τίτλο: «Εργαστήριο Φυ¬ 
σιολογίας» του τμήματος Ιατρικής της Σχολής Επιστημών 
Υγείας του Αριστοτελείου Πανεπιστημίου Θεσσαλονίκης. 

11. Την απόφαση της Συγκλήτου του Αριστοτελείου 
Πανεπιστημίου Θεσσαλονίκης (συνεδρίαση με αριθμό 
2939/23-2-2017) για την έγκριση του εσωτερικού κανο¬ 
νισμού του εργαστηρίου με τίτλο: «Εργαστήριο Φυσιο¬ 
λογίας» του τμήματος Ιατρικής της Σχολής Επιστημών 
Υγείας του Αριστοτελείου Πανεπιστημίου Θεσσαλονίκης. 

12. Οτι το Εργαστήριο θα λειτουργεί αποκλειστικά με 
ίδιους πόρους και δεν θα βαρύνει τον προϋπολογισμό 
του Αριστοτελείου Πανεπιστημίου Θεσσαλονίκης, απο¬ 
φασίζουμε: 

Την έγκριση του εσωτερικού κανονισμού του εργαστη¬ 
ρίου με τίτλο: «Εργαστήριο Φυσιολογίας» του τμήματος 
Ιατρικής της Σχολής Επιστημών Υγείαςτου Αριστοτελείου 
Πανεπιστημίου Θεσσαλονίκης. 

Άρθρο 1 
Ίδρυση 

Το Εργαστήριο Φυσιολογίας ιδρύθηκε αρχικά ως 
Εργαστήριο Πειραματικής Φυσιολογίας με το π.δ. 21/ 
8-1-1981, ΦΕΚ14/τ.Α'/16-1 -1981 και εντάχθηκε στον Το¬ 
μέα Φυσιολογίας-Φαρμακολογίας του τμήματος Ιατρικής 
του ΑΠΘ με την με αριθμό 3446/1992 πρυτανική πράξη 
«Κατανομή των εργαστηρίων, κλινικών και μουσείων του 
τμήματος Ιατρικής του ΑΠΘ σε Τομείς» (ΦΕΚ 282/τ. Β'/ 
22-4-1992). Μετονομάσθηκε με την υπουργική απόφαση 
με αριθμό 40729/Β1 /8-4-2009 (ΦΕΚ 723/τ. Β716-4-2009) 
σε Εργαστήριο Φυσιολογίας. 

Το Εργαστήριο Φυσιολογίας εξυπηρετεί διδακτικές 
και ερευνητικές ανάγκες στα γνωστικά αντικείμενα Φυ¬ 
σιολογία, Νευροφυσιολογία, Εφαρμοσμένη Φυσιολογία 
που αποτελούν μέρος του προγράμματος σπουδών 
και σε άλλα συναφή αντικείμενα όπως: Αναγεννητική 
Ιατρική και κυτταρική και μοριακή Φυσιολογία, καθώς 
και προσδιορισμό βιοδεικτών του ανοσοποιητικού συ¬ 
στήματος. 


Άρθρο 2 

Εσωτερικός Κανονισμός 

Η λειτουργία του Εργαστηρίου διέπεται από τον πα¬ 
ρόντα Εσωτερικό Κανονισμό σύμφωνα με τα επόμενα 
άρθρα. 

Άρθρο 3 

Σκοπός-Τομείς Δραστηριότητας 

Το «Εργαστήριο Φυσιολογίας» έχει ως αποστολή: 

Ι.Την κάλυψη σε προπτυχιακό και μεταπτυχιακό επί¬ 
πεδο διδακτικών και ερευνητικών αναγκών του τμήμα¬ 
τος και άλλων τμημάτων του Πανεπιστημίου σε θέματα 
που εμπίπτουν στα γνωστικά αντικείμενα του εργαστη¬ 
ρίου μετά οποία ασχολείται, όπως αυτά προσδιορίζονται 
στο άρθρο 1 της παρούσης και αποτελούν μέρος του 
προγράμματος σπουδών. 

2. Την εκπαίδευση (θεωρητική και πρακτική άσκηση) 
καθώς και την επιμόρφωση ειδικευμένων επιστημόνων 
στα γνωστικά αντικείμενα που καλύπτει το εργαστήριο 
και προβλέπεται από το νόμο. 

3. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής εφόσον 
οι στόχοι συμπίπτουν, συμβαδίζουν και αλληλοσυμπλη- 
ρώνονται με εκείνους του εργαστηρίου. 

4. Τη διοργάνωση επιστημονικών διαλέξεων, ημε¬ 
ρίδων, σεμιναρίων, συμποσίων, συνεδρίων και άλλων 
επιστημονικών εκδηλώσεων, την πραγματοποίηση δη¬ 
μοσιεύσεων και εκδόσεων και την πρόσκληση Ελλήνων 
και ξένων αναγνωρισμένου κύρους επιστημόνων. 

5. Την παροχή υπηρεσιών σε ιδιώτες κατά τα προ- 
βλεπόμενα στο π.δ. 159/1984 (ΦΕΚ 53/τ. Α727-4-1984): 
«Προϋποθέσεις παροχής υπηρεσιών από τα πανεπιστη¬ 
μιακά εργαστήρια σε ιδιώτες και κάθε νομικής μορφής 
οργανισμούς». 

6. Τ ην παροχή γνωμοδοτήσεων (εμπειρογνώμονες σε 
δικαστήρια κτλ.) σε θέματα που άπτονται των γνωστικών 
αντικειμένων του εργαστηρίου σύμφωνα με την κείμενη 
νομοθεσία. 

7. Τη συλλογή, επεξεργασία, αποθήκευση και διάθεση 
δεδομένων που αφορούν στον τομέα Φυσιολογίας, Νευ- 
ροφυσιολογίας και Αναγεννητικής Ιατρικής. 

8. Την ανάληψη συμβουλευτικών ή αναπτυξιακών 
έργων και μελετών με σκοπό την ικανοποίηση των ανα¬ 
γκών της κοινωνίας. 

9. Την έκδοση περιοδικών. 

10. Σύμφωνα με την κείμενη νομοθεσία (Εθνική/Ευρω- 
παϊκή) δραστηριοποιείται και στην αναγεννητική ιατρική 
υποστηρίζοντας τη δωρεά, προμήθεια, έλεγχο, κωδι¬ 
κοποίηση, επεξεργασία, συντήρηση, αποθήκευση και 
διανομή ανθρώπινων ιστών και κυττάρων που προορί¬ 
ζονται για εφαρμογές στον άνθρωπο, καθώς και επεξερ¬ 
γασμένων προϊόντων προερχομένων από ανθρώπινους 
ιστούς και κύτταρα και προοριζομένων για εφαρμογές 
στον άνθρωπο. 

Άρθρο 4 

Προσωπικό 

Το «Εργαστήριο Φυσιολογίας » στελεχώνεται από: 

1. Μέλη Διδακτικού Ερευνητικού Προσωπικού (ΔΕΠ) 
του τμήματος Ιατρικής, της Σχολής Επιστημών Υγείας 

του Αριστοτελείου Πανεπιστημίου Θεσσαλονίκης με 
γνωστικά αντικείμενα συναφή με τα ερευνητικά και εκ¬ 
παιδευτικά αντικείμενα του εργαστηρίου, όπως αυτά 
ορίζονται στο άρθρο 1. 

2. Μέλη Ειδικού Διδακτικού Προσωπικού (ΕΔΙΠ) και 
μέλη Ειδικού Τεχνικού Προσωπικού (ΕΤΕΠ) του τμή¬ 
ματος Ιατρικής καθώς και μέλη λοιπού επιστημονικού 
και διοικητικού προσωπικού που τοποθετούνται στο 
εργαστήριο με τη διαδικασία των άρθρων 4 παρ. 1 (δ) 
του ν. 2083/1992 και 13 παρ. 3β του ν. 2817/2000 (Α 78) 
αντίστοιχα. 

3. Μεταδιδακτορικοί ερευνητές, διδάκτορες, υποψή¬ 
φιοι διδάκτορες, μεταπτυχιακοί φοιτητές, που συμμετέ¬ 
χουν στην εκτέλεση έργων και προσφοράς υπηρεσιών 
του εργαστηρίου Φυσιολογίας των οποίων η επιστημο¬ 
νική ενασχόληση εμπίπτει στα διδακτικά, ερευνητικά και 
επιστημονικά ενδιαφέροντα του Εργαστηρίου, σύμφωνα 
με τις κείμενες διατάξεις. 

Άρθρο 5 

Διοίκηση - Αρμοδιότητες 

Ο Διευθυντής του εργαστηρίου εκλέγεται από τη Γ.Σ. 
του Τομέα Φυσιολογίας-Φαρμακολογίας. Ο Διευθυντής 
μπορεί να ανήκει στις βαθμίδες του καθηγητή πρώτης 
βαθμίδας, του αναπληρωτή καθηγητή ή του επίκου¬ 
ρου καθηγητή του τμήματος Ιατρικής και ορίζεται με 
τη διαδικασία του άρθρου 28 παρ. 22 του ν. 2083/1992 
(ΦΕΚ 159/τ.Α'/21 -9-1992), όπως συμπληρώθηκε με την 
παρ. 5 του άρθρου 12 του ν. 3685/2008, σε συνδυασμό 
με τις διατάξεις του άρθρου 80 παρ. 5α του ν. 4009/2011 
(ΦΕΚ 195/τ.Α76-9-2011). 

Ο Διευθυντής του Εργαστηρίου ασκεί αρμοδιότητες 
όπως: 

- ο συντονισμός του διδακτικού (προπτυχιακού - με¬ 
ταπτυχιακού) και ερευνητικού έργου του Εργαστηρίου 
και τη μέριμνα για την τήρησή του, 

- η υποβολή στη Συνέλευση του τμήματος του ετήσιου 
προγράμματος λειτουργίας του Εργαστηρίου, 

- η μέριμνα για την τήρηση, τη στελέχωση, την οικο¬ 
νομική διαχείριση και την κατανομή των χώρων του 
Εργαστηρίου, 

- η εισήγηση στη Συνέλευση του τμήματος για τον 
ορισμό των υπευθύνων για τα αναλώσιμα υλικά και τον 
κινητό εξοπλισμό, 

- η υποβολή στη Συνέλευση του τμήματος του ετήσι¬ 
ου και τριετούς απολογισμού των δραστηριοτήτων του 
εργαστηρίου, 

- η υπογραφή κάθε εγγράφου που σχετίζεται με το 
Εργαστήριο και 

- η εκπροσώπηση του εργαστηρίου στα αρμόδια όρ¬ 
γανα του Πανεπιστημίου. 

Άρθρο 6 

Εγκατάσταση - Υλικοτεχνική Υποδομή 

Ι.Το Εργαστήριο Φυσιολογίας στεγάζεται στο κτίριο 
16Β του τμήματος Ιατρικής στο χώρο της Πανεπιστημι- 
ούπολης. Στο πρώτο όροφο στεγάζονται η αίθουσα δι¬ 
δασκαλίας, η βιβλιοθήκη, τα γραφεία των μελών ΔΕΠ και 
του ΕΤΕΠ/ΕΔΙΠ και η γραμματεία. Οι αίθουσες εργαστη¬ 


ριακής άσκησης των φοιτητών βρίσκονται στο πρώτο 
και δεύτερο όροφο. Οι αίθουσες στις οποίες επιτελείται 
το ερευνητικό έργο του Εργαστηρίου βρίσκονται στον 
πρώτο, δεύτερο όροφο και στο υπόγειο. 

2. Με τις συνεργασίες σε επίπεδο Τομέων ή τμημά¬ 
των ή ακόμα και Πανεπιστημίου δίνεται η δυνατότητα 
χρησιμοποίησης και άλλων συσκευών και οργάνων που 
εξασφαλίζουν ποιότητα στη διδασκαλία και την έρευνα 
και βοηθούν σημαντικά στη διεξαγωγή ερευνητικών 
προγραμμάτων. 

3. Στο Εργαστήριο εφαρμόζονται οι προβλεπόμενοι 
κανόνες ασφαλείας και υγιεινής όπως ορίζονται από τις 
κείμενες διατάξεις. 

Άρθρο 7 

Κανόνες λειτουργίας Εργαστηρίου 

Ι.Το Εργαστήριο λειτουργεί κατά τις εργάσιμες ημέρες 
και ώρες, σύμφωνα με τον Εσωτερικό Κανονισμό Λει¬ 
τουργίας του Αριστοτελείου Πανεπιστημίου Θεσσαλονί¬ 
κης και το ωράριο εργασίαςτου προσωπικού είναι αυτό 
που προβλέπεται για κάθε κατηγορία στον Κανονισμό 
Λειτουργίας του ΑΠΟ. Στο χώρο εγκατάστασης τοποθε¬ 
τείται πινακίδα με τον τίτλο του Εργαστηρίου. 

2. Ο διευθυντής συντονίζει κάθε εργασία, η οποία 
γίνεται στο εργαστήριο στο πλαίσιο ερευνητικού προ¬ 
γράμματος ή άλλου έργου που έχει αποφασισθεί, και 
καθορίζει την προτεραιότητα στη χρησιμοποίηση ορ¬ 
γάνων και χώρων, σύμφωνα με την κείμενη νομοθεσία. 

3. Ο διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σε αυτό, την παραμονή των ερ¬ 
γαζόμενων (προσωπικού, φοιτητών, επισκεπτών) στους 
χώρους, όπου τηρούνται ειδικοί κανόνες ασφάλειας που 
αποσκοπούν στην προφύλαξη της υγείας και αρτιμέλειας 
των εργαζομένων, καθώς και στην προστασία των ορ¬ 
γάνων και εγκαταστάσεων του Εργαστηρίου από τυχόν 
βλάβες. 

4. Η χρησιμοποίηση ειδικών οργάνων επιτρέπεται 
μόνο στο προσωπικό του Εργαστηρίου ή άλλους ερευ¬ 
νητές, οι οποίοι έχουν ειδική εκπαίδευση στα όργανα 
αυτά και εξουσιοδότηση από το Διευθυντή. Κινητά όρ¬ 
γανα και σκεύη, τα οποία παραδίδονται για τη διεξαγωγή 
εργασιών, επιστρέφονται, μετά τη χρησιμοποίησή τους, 
στην κατάσταση που έχουν παραδοθεί. 

Άρθρο 8 

Πόροι 

Η λειτουργία του Εργαστηρίου θα γίνεται από ιδίους 
πόρους οι οποίοι θα προέρχονται από: 

1. Την υλοποίηση ερευνητικών και αναπτυξιακών 
προγραμμάτων και την εκπόνηση μελετών και παροχή 
υπηρεσιών προς δημόσιους, κοινωνικούς και ιδιωτικούς 
φορείς. 

2. Τη διάθεση ερευνητικών και εν γένει επιστημονικών 
προϊόντων. 

3. Τηνπαροχή υπηρεσιών σύμφωνα μετοπ.δ. 159/1984 
(ΦΕΚ 53/τ.Α'/27-4-1984’): «Προϋποθέσεις παροχής υπη- 

ρεσιών από τα πανεπιστημιακά εργαστήρια σε ιδιώτες 
και κάθε νομικής μορφής οργανισμούς». 

4. Τις ειδικές εισφορές και κάθε είδους χρηματοδο¬ 
τήσεις από διεθνείς οργανισμούς και Νομικά ή Φυσικά 
Πρόσωπα. 

5. Τις κληρονομιές, τις δωρεές, χορηγίες και τις κληρο¬ 
δοσίες στο Αριστοτέλειο Πανεπιστήμιο Θεσσαλονίκης 
για τους σκοπούς του Εργαστηρίου και δεν τίθενται όροι 
που αντιβαίνουν σε αυτούς. 

6. Τις τυχόν πιστώσεις που διατίθενται από το τμή¬ 
μα Ιατρικής του Α.Π.Θ. με τη διαδικασία του άρθρου 4 
παρ. 1 ε του ν. 2083/1992 (ΦΕΚ 159 Α'), χωρίς την επι¬ 
πλέον επιβάρυνση του τακτικού προϋπολογισμού του 
Πανεπιστημίου. 

7. Συνέδρια και εκπαιδευτικά σεμινάρια. 

8. Από κάθε άλλη νόμιμη πηγή. 

Άρθρο 9 

Τηρούμενα βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

• Βαθμολόγια φοιτητών 

• Βιβλίο πρωτοκόλλου εισερχομένων και εξερχόμενων 
εγγράφων. 

• Βιβλίο περιουσιακών στοιχείων. 

• Φάκελος οικονομικών στοιχείων κάθε έτους. 

• Κατάλογος επιστημονικών βιβλίων και περιοδικών. 

• Αρχείο ερευνητικών προγραμμάτων. 

• Αρχείο ερευνητικών δεδομένων. 

Με απόφαση του Διευθυντή μπορεί να τη ρείται και κάθε 
άλλο βιβλίο ή στοιχείο που προβλέπεται από τις κείμενες 
διατάξεις ή κρίνεται απαραίτητο για το Εργαστήριο. 

Άρθρο 10 

Τίτλος - Σφραγίδα 

1. Οτίτλοςτου Εργαστηρίου είναι «Εργαστήριο Φυσι¬ 
ολογίας» και αναγράφεται σε κάθε έντυπο του, μαζί με 
το λογότυπο του. Ο τίτλος αυτός καθώς και τα στοιχεία 
του Διευθυντή του Εργαστηρίου αναγράφονται στους 
χώρους του τμήματος που είναι εγκατεστημένο το Ερ¬ 
γαστήριο. 

2. Το Εργαστή ριο χρησιμοποιεί για την αλληλογραφία 
του όμοια σφραγίδα με αυτή της Σχολής και την προσθή¬ 
κη του τίτλου του καθώς και του λογότυπου. 

3. Ανάλογη σφραγίδα με τα στοιχεία στην αγγλική 
γλώσσα χρησιμοποιεί το Εργαστήριο για την ξενόγλωσ¬ 
ση αλληλογραφία του. 

Άρθρο 11 

Έναρξη Ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 3 Μάίου 2017 

Ο Αναπληρωτής Πρύτανη 

Έρευνας και Συντονισμού 

Ο Πρύτανης κ.α.α. 

ΘΕΟΔΩΡΟΣ ΛΑΟΠΟΥΛΟΣ 


Αριθ. 20558 _ (2) 

Ίδρυση Διιδρυματικού Προγράμματος Μεταπτυ¬ 
χιακών Σπουδών (Δ.Π.Μ.Σ.) του τμήματος Ιατρι¬ 
κής της Σχολής Επιστημών Υγείας του Αριστοτε- 
λείου Πανεπιστημίου Θεσσαλονίκης μετοτμήμα 
Ιστορίας και Εθνολογίας της Σχολής Κλασικών 
και Ανθρωπιστικών Σπουδών του Δημοκρίτειου 
Πανεπιστημίου Θράκης, με τίτλο: «Ιστορία της 
Ιατρικής και Βιολογικής Ανθρωπολογίας: Υγεία, 
Νόσος και Φυσική Επιλογή». 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις του ν. 3685/2008 και ιδίως το άρθρο 1 
παρ. 2 και 6 (ΦΕΚ 148 Α') «Θεσμικό πλαίσιο για τις μετα¬ 
πτυχιακές σπουδές», όπως τροποποιήθηκαν με τις δια- 
τάξειςτου άρθρου 24 του ν. 3696/2008 (ΦΕΚ 177 Α'), του 
άρθρου 27 του ν. 3794/2009 (ΦΕΚ 156 Α') και του άρθρου 
37 παρ. 5 του ν. 3848/2010 (ΦΕΚ 71 Α'). 

2. Τις διατάξεις του άρθρου 80 παρ. 11 α του ν. 4009/ 
2011 (ΦΕΚ 195 Α') «Δομή, λειτουργία, διασφάλιση της 
ποιότητας των σπουδών και διεθνοποίηση των ανωτά- 
των εκπαιδευτικών ιδρυμάτων», όπως τροποποιήθηκε 
με τις διατάξεις του άρθρου 47, παρ. γ του ν. 4025/2011 
(ΦΕΚ 228 Α'), του άρθρου 5, παρ. 8 του ν. 4076/2012 
(ΦΕΚ 159 Α'), του άρθρου 34, παρ. 2 του ν. 4115/2013 
(ΦΕΚ 24 Α') και του άρθρου 34 του ν. 4301/2014 
(ΦΕΚ 223 Α'). 

3. Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98 τ.Α'). 

4. Τις διατάξεις του ν. 3374/2005 και ιδίως τα άρθρα 
14 και 15 (ΦΕΚ 189 Α') «Διασφάλιση της ποιότητας στην 
ανώτατη εκπαίδευση. Σύστημα μεταφοράς και συσσώ¬ 
ρευσης πιστωτικών μονάδων - Παράρτημα διπλώματος» 
όπως τροποποιήθηκε και ισχύει. 

5. Την αριθ. 17746/28-1 -2015 (ΦΕΚ 258/τ. Β724-2-2015) 
απόφαση του Συμβουλίου του ΑΠΟ: 

6. «Έγκριση της αριθ. 17508/23-1-2015 πράξης του 
Πρύτανη του Αριστοτελείου Πανεπιστημίου Θεσσαλο¬ 
νίκης (Α.Π.Θ.), περί του ορισμού Αναπληρωτών Πρύτανη 
του Α.Π.Θ., μεταβίβασης αρμοδιοτήτων στους Αναπλη¬ 
ρωτές Πρύτανη και καθορισμού της σειράς αναπλήρω- 
σηςτου Πρύτανη». 

7. Τις αποφάσεις της Γενικής Συνέλευσης Ειδικής 
Σύνθεσης (συνεδριάσεις με αριθ. 16/23-6-2016 και 17/ 
14-7-2016) του τμήματος Ιατρικήςτης Σχολής Επιστημών 
Υγείας του Αριστοτελείου Πανεπιστημίου Θεσσαλονίκης. 

8. Την απόφαση της Γενικής Συνέλευσης Ειδικής Σύν¬ 
θεσης (συνεδρίαση αριθ. 2η (έκτακτη)/2-11-2016) του 
τμήματος Ιστορίας και Εθνολογίας της Σχολής Κλασικών 
και Ανθρωπιστικών Σπουδών του Δημοκρίτειου Πανε¬ 
πιστημίου Θράκης. 

9. Την έγκριση της Συγκλήτου Ειδικής Σύνθεσης του 
Δημοκρίτειου Πανεπιστημίου Θράκης (συνεδρίαση αριθ. 
25/1-12-2016). 

10. Την έγκριση της Συγκλήτου Ειδικής Σύνθεσης του 
Αριστοτελείου Πανεπιστημίου Θεσσαλονίκης (συνεδρί¬ 
αση αριθ. 192/10-4-2017). 

11. Το αριθ. 1647/23-6-2014 έγγραφο της Α.ΔΙ.Π., από 
το οποίο προκύπτει ότι έχει ολοκληρωθεί η εξωτερική 
αξιολόγηση του τμήματος Ιατρικής της Σχολής Επιστη¬ 
μών Υγείας του Αριστοτελείου Πανεπιστημίου Θεσσα¬ 
λονίκης. 

12. Το αριθ. 713/17-2-2014 έγγραφο της Α.ΔΙ.Π., από 
το οποίο προκύπτει ότι έχει ολοκληρωθεί η εξωτερική 
αξιολόγηση του τμήματος Ιστορίας και Εθνολογίας της 
Σχολής Κλασικών και Ανθρωπιστικών Σπουδών του Δη- 
μοκρίτειου Πανεπιστημίου Θράκης. 

13. Την αριθ. 13834/5-4-2017 θετική εισήγηση της 
ΜΟΔΙΠ του ΑΠΘ για την ίδρυση του Δ.Π.Μ.Σ. με τίτλο: 
«Ιστορία της Ιατρικής και Βιολογικής Ανθρωπολογίας: 
Υγεία, Νόσος και Φυσική Επιλογή». 

14. Το Ειδικό Πρωτόκολλο Συνεργασίας μεταξύ του 
τμήματος Ιατρικής της Σχολής Επιστημών Υγείας του 
Αριστοτελείου Πανεπιστημίου Θεσσαλονίκης και του 
τμήματος Ιστορίας και Εθνολογίας της Σχολής Κλασικών 
και Ανθρωπιστικών Σπουδών του Δημοκρίτειου Πανεπι¬ 
στημίου Θράκης για τη συνδιοργάνωση του Δ.Π.Μ.Σ. με 
τίτλο: «Ιστορία της Ιατρικής και Βιολογικής Ανθρωπολο¬ 
γίας: Υγεία, Νόσος και Φυσική Επιλογή». 

15. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τη λειτουργία Διιδρυματικού Προγράμ¬ 
ματος Μεταπτυχιακών Σπουδών (Δ.Π.Μ.Σ.) μεταξύ των 
τμημάτων Ιατρικής της Σχολής Επιστημών Υγείας του 
Αριστοτελείου Πανεπιστημίου Θεσσαλονίκης και του 
τμήματος Ιστορίας και Εθνολογίας της Σχολής Κλασικών 
και Ανθρωπιστικών Σπουδών του Δημοκρίτειου Πανε¬ 
πιστημίου Θράκης, με τίτλο: «Ιστορία της Ιατρικής και 
Βιολογικής Ανθρωπολογίας: Υγεία, Νόσος και Φυσική 
Επιλογή» σύμφωνα με τα εξής: 

Άρθρο 1 

Γενικές Διατάξεις 

Το τμήμα Ιατρικής της Σχολής Επιστημών Υγείας του 
Αριστοτελείου Πανεπιστημίου Θεσσαλονίκης και το τμή¬ 
μα Ιστορίας και Εθνολογίας της Σχολής Κλασικών και 
Ανθρωπιστικών Σπουδών του Δημοκρίτειου Πανεπιστη¬ 
μίου Θράκης συνδιοργανώνουν και λειτουργούν από το 
ακαδημαϊκό έτος 2017-2018 Διιδρυματικό Πρόγραμμα 
Μεταπτυχιακών Σπουδών με τίτλο: «Ιστορία της Ιατρικής 
και Βιολογική Ανθρωπολογία: Υγεία, Νόσος και Φυσική 
Επιλογή», σύμφωνα με τις διατάξεις της απόφασης αυτής 
και τις διατάξεις του ν. 3685/2008 (ΦΕΚ 148 Α') όπως 
τροποποιήθηκε και ισχύει. 

Άρθρο 2 

Αντικείμενο - Σκοπός 

Αντικείμενο του ΔΠΜΣ, το οποίο λειτουργεί στις εγκα- 
ταστάσειςτου τμήματος Ιατρικήςτου ΑΠΘ (επισπεύδον 
τμήμα) και συμπληρωματικά σε αυτές του τμήματος 
Ιστορίας και Εθνολογίας, του ΔΠΘ, είναι η μελέτη της 
εξέλιξης της ιατρικής και η ένταξη της σε ευρύτερο κοι¬ 
νωνικό και πολιτισμικό πλαίσιο, αποκαλύπτοντας τους 
καθοριστικούς παράγοντες της υγείας και της νόσου σε 
ιστορικό πλαίσιο. Επιπρόσθετα, αναπτύσσονται πτυχές 


της βιολογικής ανθρωπολογίας που συνδέονται με την 
ανασύνθεση της ιστορίας της γεωγραφίας και της εξέ¬ 
λιξης των νόσων μέσα από το πρίσμα της ανθρώπινης 
εξέλιξης, ενώ παράλληλα αναλύεται η επίδραση των 
ασθενειών στην ανθρώπινη ανάπτυξη, η αλληλεπίδραση 
ανάμεσα στις ασθένειες και τις κοινωνικο-πολιτισμικές 
πρακτικές καθώς και η προσαρμοστικότητα των πληθυ¬ 
σμών σε νέα περιβάλλοντα, ενώ μελετώνται ανθρώπινα 
σκελετικά κατάλοιπα αρχαιολογικής κυρίως προέλευσης. 
Το πρόγραμμα δίνει τη δυνατότητα εξειδίκευσης σε δύο 
(2) επιμέρους κατευθύνσεις, που καταγράφονται ακο¬ 
λούθως στο άρθρο 3 του παρόντος. 

Σκοπός του Προγράμματος είναι η καλλιέργεια και η 
προαγωγή της επιστημονικής γνώσης και έρευνας στα 
παραπάνω πεδία και ο εφοδιασμός των μεταπτυχιακών 
φοιτητών/τριων με εξειδικευμένες γνώσεις σε αυτά, με 
στόχο την πληρέστερη προετοιμασία τους για μια επι¬ 
τυχημένη επαγγελματική σταδιοδρομία. 

Άρθρο 3 

Μεταπτυχιακοί Τίτλοι 

Το ΔΠΜΣ απονέμει ενιαίο Μεταπτυχιακό Δίπλωμα Ει¬ 
δίκευσης (ΜΔΕ) στην «Ιστορία της Ιατρικής και Βιολογική 
Ανθρωπολογία: Υγεία, Νόσος και Φυσική Επιλογή» (Μ5ε 
ίη «Ηί5ΐθΓγ οί Μθάίαπθ 3πά ΒιοΙοοκβΙ ΑπΐΡίΓοροΙοςγ: 
ΗθβΙϊΓι, Θί5θ95θ 9πά Ν9ΐυΓ9ΐ ΒθΙθεΐίοπ») στις εξής δύο 
(2) κατευθύνσεις: 

Α) Ιστορία της Ιατρικής. 

Β) Βιολογική Ανθρωπολογία. 

Άρθρο 4 

Κατηγορίες πτυχιούχων 

Στο ΔΠΜΣ γίνονται δεκτοί πτυχιούχοι των τμημάτων 
Ιατρικής, Οδοντιατρικής, Ιστορίας, Βιολογίας, Ιστορίας 
και Εθνολογίας, Ιστορίας και Αρχαιολογίας, Ελληνικής 
φιλολογίας και άλλων συναφών τμημάτων ΑΕΙ της ημε¬ 
δαπής και ομοταγών αναγνωρισμένων ιδρυμάτων της 
αλλοδαπής. Επίσης, μπορούν να γίνουν δεκτοί και πτυ- 
χιούχοι άλλων τμημάτων ΑΕΙ ή άλλων Ανωτάτων Σχολών. 

Υποψήφιοι μπορούν να είναι και τελειόφοιτοι φοιτητές 
των παραπάνω τμημάτων, οι οποίοι θα έχουν περατώσει 
επιτυχώς τις προπτυχιακές τους σπουδές πριν από τη 
λήξη των εγγραφών και θα πληρούν όλες τις προϋπο¬ 
θέσεις εισαγωγής στο ΔΠΜΣ. 

Άρθρο 5 

Χρονική Διάρκεια 

Η χρονική διάρκεια για την απονομή του Μεταπτυχια¬ 
κού Διπλώματος Εξειδίκευσης (ΜΔΕ) ορίζεται σε τέσσερα 
(4) ακαδημαϊκά εξάμηνα (3 εξάμηνα παρακολούθησης 
μαθημάτων και 1 εξάμηνο εκπόνησης Μεταπτυχιακής 
Διπλωματικής Εργασίας). 

Άρθρο 6 

Πρόγραμμα Μαθημάτων 

Για την απόκτηση του ΜΔΕ απαιτούνται εκατόν είκοσι 
(120) ευρωπαϊκές πιστωτικές μονάδες (Ε(ΙΤ5): παρακο¬ 
λούθηση κύκλου μαθημάτων διάρκειας τριών (3) εξα¬ 
μήνων (α', β' και γ') και ένα (1) εξάμηνο (δ') εκπόνηση 
Μεταπτυχιακής Διπλωματικής Εργασίας. 

Στο Α' εξάμηνο διδάσκονται τέσσερα (4) υποχρεωτικά 
μαθήματα διάρκειας δεκατριών (13) διδακτικών εβδο¬ 
μάδων, (30 Ε(ΙΤ$). 

Στο Β' εξάμηνο διδάσκονται τέσσερα (4) υποχρεωτικά 
μαθήματα διάρκειας δεκατριών (13) διδακτικών εβδο¬ 
μάδων, (30 Ε(ΙΤ$). 


Στο Γ' εξάμηνο οι μεταπτυχιακοί φοιτητές καλούνται 
να επιλέξουν εξειδίκευση, είτε στην Ιστορία της Ιατρι¬ 
κής, είτε στη Βιολογική Ανθρωπολογία και διδάσκονται 
τα τέσσερα (4) αντίστοιχα υποχρεωτικά μαθήματα (30 
Ε0Τ5). 

Στο Δ' εξάμηνο οι μεταπτυχιακοί φοιτητές εκπονούν 
τη Μεταπτυχιακή Διπλωματική Εργασία (30 Ε(ΙΤ5). 


α/α 

Μαθήματα 

Εξάμηνο 

Ε0Τ3 

ΥΠΟΧΡΕΩΤΙΚΑ ΜΑΘΗΜΑΤΑ 

Α1 

Μεθοδολογία στην Ιστορία της Ιατρικής - Ιατρική ιστοριογραφία 

Α’ 

7,5 

Α2 

Εισαγωγή στην αρχαία ιατρική 

Α’ 

7,5 

Α3 

Βιολογική ανθρωπολογία: μεθοδολογία 

Α’ 

7,5 

Α4 

Ανατομία-Οστεολογία 

Α’ 

7,5 


ΣΥΝΟΛΟ 


30 


ΥΠΟΧΡΕΩΤΙΚΑ ΜΑΘΗΜΑΤΑ 

Β1 

Ιστορική νοσολογία και επιδημιολογία 

Β’ 

7,5 

Β2 

Διαχείριση πόνου στην ιστορία 

Β’ 

7,5 

Β3 

Παλαιοπαθολογία: τεχνικές και πρακτική 

Β’ 

7,5 

Β4 

Ποσοτικές και ποιοτικές μέθοδοι έρευνας στις κοινωνικές επιστή- 

Β’ 

7,5 


μες 




ΣΥΝΟΛΟ 30 


ΚΑΤΕΥΘΥΝΣΗ ΙΣΤΟΡΙΑ ΤΗΣ ΙΑΤΡΙΚΗΣ 


Γ1 Κειμενική μελέτη ελληνικής ιατρικής από την αρχαιότητα μέχρι το 

Βυζάντιο 

Γ2 Νεότερη ιστορία ιατρικής με έμφαση στον ελληνικό χώρο 

Γ3 Ειδικά θέματα στην ιστορία της ιατρικής 

Γ4 Ιστορία Δημόσιας Υγείας 

Γ’ 

Γ’ 

Γ’ 

Γ’ 

7,5 

7,5 

7,5 

7,5 

ΣΥΝΟΛΟ 


30 


ΚΑΤΕΥΘΥΝΣΗ ΒΙΟΛΟΓΙΚΗ ΑΝΘΡΩΠΟΛΟΓΙΑ 

Γ1 Παλαιογενετική 

Γ’ 

7,5 

Γ2 Ταφονομία και Ταφική αρχαιολογία 

Γ’ 

7,5 

Γ3 Εξέλιξη του ανθρώπου 

Γ’ 

7,5 

Γ4 Ειδικά θέματα παλαιοδιατροφής, παλαιοπαθολογίας και παλαιό- 

Γ’ 

7,5 

δημογραφίας 



ΣΥΝΟΛΟ 


30 


ΕΚΠΟΝΗΣΗ, ΣΥΓΓΡΑΦΗ ΚΑΙ ΠΑΡΟΥΣΙΑΣΗ 

ΜΕΤΑΠΤΥΧΙΑΚΗΣ ΔΙΠΛΩΜΑΤΙΚΗΣ ΕΡΓΑΣΙΑΣ ΕΝΩΠΙΟΝ 
ΤΡΙΜΕΛΟΥΣ ΕΠΙΤΡΟΠΗΣ 

Δ' 

30 

ΓΕΝΙΚΟ ΣΥΝΟΛΟ Ε0Τ5 


120 

Άρθρο 7 

Αριθμός Εισακτέων 

Ο ετήσιος αριθμός των εισακτέων στο ΔΠ ΜΣ ορίζεται 
σε τριάντα πέντε (35) κατ’ ανώτατο όριο. Επίσης, καθ' 
υπέρβαση του προβλεπόμενου αριθμού εισακτέων θα 
γίνονται δεκτοί υπότροφοι, σύμφωνα με τις διατάξεις 
του άρθρου 4 παρ. 3 του ν. 3685/2008. 

Άρθρο 8 

Προσωπικό 

Τη διδασκαλία των μαθημάτων και τις ασκήσεις στο 
ΔΠΜΣ μπορούν να αναλαμβάνουν σύμφωνα με τις δια¬ 
τάξεις του άρθρου 5 του ν. 3685/2008: 

α) Μέλη Δ.Ε.Π. των συνεργαζόμενων Πανεπιστημίων 
ή άλλου Α.Ε.Ι., αποχωρήσαντες λόγω ορίου ηλικίας κα¬ 
θηγητές, επισκέπτες καθηγητές και ειδικοί επιστήμονες. 

β) Ερευνητές αναγνωρισμένων ερευνητικών ιδρυ¬ 
μάτων της ημεδαπής ή της αλλοδαπής, οι οποίοι είναι 
κάτοχοι διδακτορικού διπλώματος και έχουν επαρκή 
επιστημονική συγγραφική ή ερευνητική δραστηριότητα. 

δ) Επιστήμονες αναγνωρισμένου κύρους, οι οποίοι 
διαθέτουν εξειδικευμένες γνώσεις ή σχετική εμπειρία 
στο γνωστικό αντικείμενο του ΔΠΜΣ. 

Άρθρο 9 

Υλικοτεχνική Υποδομή 

Για την υλοποίηση του ΔΠΜΣ θα χρησιμοποιηθεί η 
υλικοτεχνική υποδομή και ειδικές εγκαταστάσεις των 
συνεργαζόμενων Πανεπιστημίων. 

Άρθρο 10 

Διάρκεια Αειτουργίας 

Το πρόγραμμα θα λειτουργήσει από το ακαδημαϊκό 
έτος 2017-2018 μέχρι και το ακαδημαϊκό έτος 2024-2025, 
με την επιφύλαξη των διατάξεων της παρ. 11 α του άρ¬ 
θρου 80του ν. 4009/2011 (ΦΕΚ195 Α'), όπωςτροποποι- 
ήθηκε και ισχύει. 

Άρθρο 11 

Κόστος Αειτουργίας 

Σύμφωνα με το άρθρο 8 του ν. 3685/2008 (ΦΕΚ 148 Α') 
το 65% του συνολικού κόστους λειτουργίας (αφορά δι¬ 
ετή κύκλο σπουδών) του προγράμματος ανέρχεται σε 
44.992,00 € και αναλύεται σε κατηγορίες δαπανών ως 
εξής: 


Κατηγορία δαπάνης 

Κόστος (σε €) 

Αμοιβές - αποζημιώσεις 
ανθρώπινου δυναμικού 

36.192,00 

Δαπάνες μετακινήσεων 

4.800,00 

Αναλώσιμα - Προμήθειες 

2.000,00 

Άλλες δαπάνες 

2.000,00 

ΓΕΝΙΚΟ ΣΥΝΟΛΟ 

44.992,00 


Το κόστος θα καλυφθεί από: δίδακτρα, καθώς και από 
άλλες πηγές χρηματοδότησης, όπως χορηγίες επιχει¬ 
ρήσεων και οργανισμών, αμοιβές από άλλες παράλλη¬ 
λες δραστηριότητες, μελέτες ή έρευνες που εκπονεί το 
προσωπικό στα πλαίσια του ΔΠΜΣ, δωρεές προσώπων, 


κονδύλια από προγράμματα της Ευρωπαϊκής Ένωσης 
και άλλες διαφανείς χρηματικές εισροές. 

Άρθρο 12 

Μεταβατικές Διατάξεις 

Όλα τα θέματα που δεν προβλέπονται στην παρούσα 
απόφαση θα ρυθμίζονται από το Ειδικό Πρωτόκολλο 
Συνεργασίας/Εσωτερικό Κανονισμό Μεταπτυχιακών 
Σπουδών και από τα αρμόδια όργανα σύμφωνα με την 
ισχύουσα νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 3 Μάίου 2017 

Ο Πρύτανης κ.α.α. 

Ο Αναπληρωτής Πρύτανη 

Έρευνας και Συντονισμού 

ΘΕΟΔΩΡΟΣ ΛΑΟΠΟΥΛΟΣ 


Αριθ. 1353 _ (3) 

Έγκριση παράτασης της διάρκειας λειτουργίας 
του Προγράμματος Μεταπτυχιακών Σπουδών 
του τμήματος Λογιστικής και Χρηματοοικονο¬ 
μικής της Σχολής Διοίκησης και Οικονομίας του 
Τ.Ε.Ι. Κεντρικής Μακεδονίας, με τίτλο «Χρηματο¬ 
οικονομική Λογιστική και Διοίκηση». 

Ο ΠΡΟΕΔΡΟΣ 

ΤΟΥΤΕΙ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α) του άρθρου 80 παρ. 11 περ. α' του ν. 4009/2011 
(Α' 195) «Δομή, λειτουργία, διασφάλιση της ποιότητας 
των σπουδών και διεθνοποίηση των ανωτάτων εκπαι¬ 
δευτικών ιδρυμάτων», όπως τροποποιήθηκε με τις δια¬ 
τάξεις του άρθρου 47 περ. γ του ν. 4025/2011 (Α' 228), 
του άρθρου 5 παρ. 8 του ν. 4076/2012 (Α' 159) και του 
άρθρου 34 παρ. 2 του ν. 4115/2013 (Α' 24) και του άρ¬ 
θρου 34 του ν. 4301 /2014 (Α' 223), 
β) του άρθρου 80 παρ. 12 περ. δ’ του ν. 4009/2011 
(Α' 195) «Δομή, λειτουργία, διασφάλιση της ποιότητας 
των σπουδών και διεθνοποίηση των ανωτάτων εκπαι¬ 
δευτικών ιδρυμάτων», όπως τροποποιήθηκε με τις δια¬ 
τάξεις του άρθρου 98 του ν. 4310/2014 (Α' 258), 
γ) του άρθρου 38 του ν. 4009/2011 (Α' 195) «Δομή, 
λειτουργία, διασφάλιση της ποιότητας των σπουδών και 
διεθνοποίηση των ανωτάτων εκπαιδευτικών ιδρυμά¬ 
των», όπωςτροποποιήθηκε με τις διατάξεις του άρθρου 
13 παρ. 2 περ. στ' του ν. 4076/2012 (Α' 159) και του άρ¬ 
θρου 73 παρ. 5 του ν. 4316/2014 (Α' 270), 
δ) του ν. 3685/2008 (Α' 148) «Θεσμικό πλαίσιο για τις 
μεταπτυχιακές σπουδές» (και ιδίως των άρθρων 4 και 6), 
όπωςτροποποιήθηκε διαδοχικά με τις διατάξειςτου άρ¬ 
θρου 24 του ν. 3696/2008 (Α' 177), του άρθρου 27 του 
ν. 3794/2009 (Α' 156) και του άρθρου 37 παρ. 5 του 
ν. 3848/2010(Α' 71), 

ε) του ν. 3374/2005 (Α' 189) «Διασφάλιση της ποιό¬ 
τητας στην ανώτατη εκπαίδευση, Σύστημα μεταφοράς 
και συσσώρευσης πιστωτικών μονάδων - Παράρτημα 
Διπλώματος», όπως τροποποιήθηκε και ισχύει. 

2. Τηναριθ.πρωτ. Φ.5/89656/Β3/2007 (Β' 1466) υπουρ¬ 
γική απόφαση «Εφαρμογή του Συστήματος Μεταφοράς 
και Συσσώρευσης Πιστωτικών Μονάδων». 

3. Το αριθ. 102/2013 π.δ. (ΦΕΚ 136, τ.Α') «Μετονο- 
μασία του ΤΕΙ Σερρών σε ΤΕΙ Κεντρικής Μακεδονίας - 
Συγχώνευση - Κατάργηση τμημάτων - Συγκρότηση Σχο¬ 
λών του ΤΕΙ Κεντρικής Μακεδονίας», όπως τροποποιήθη¬ 
κε και συμπληρώθηκε μετο π.δ. 127/2013 (ΦΕΚ 190,τ.Α'). 

4. Την αριθ. 2705/Ε5/9.1.2013 υπουργική απόφαση 
(ΦΕΚ 593, τ.Υ.Ο.Δ.Δ./31.12.2012) με την οποία διαπιστώ¬ 
θηκε η εκλογή του Πασχαλούδη Δημητρίου του Κων¬ 
σταντίνου, ως Προέδρου του Τ.Ε.Ι. Σερρών, με τετραετή 
θητεία από 1.1.2013 (ΑΔΑ: ΒΕΙΕ9-ΜΥΟ). 

5. Το με Α.Π. 2812/11.11.2013 έγγραφο της ΑΔΙΠ με τη 
συνημμένη σε αυτό Έκθεση Εξωτερικής Αξιολόγησης 
του τμήματος Λογιστικής και Χρηματοοικονομικής της 
Σχολής Διοίκησης και Οικονομίας του Τ.Ε.Ι. Κεντρικής 
Μακεδονίας από την Αρχή Διασφάλισης Ποιότητας Ανώ¬ 
τατης Εκπαίδευσης. 


6. Το αριθ. 43/03.05.2017) απόσπασμα πρακτικού της 
Γενικής Συνέλευσης Ειδικής Σύνθεσης του τμήματος Λο¬ 
γιστικής και ΧρηματοοικονομικήςτηςΣχολήςΔιοίκησης 
και Οικονομίας του Τ.Ε.Ι. Κεντρικής Μακεδονίας. 

7. Την αριθ. 5/4/04.05.2017 απόφαση της Συνέλευσης 
Ειδικής Σύνθεσης (Σ.Ε.Σ.) του Τ.Ε.Ι. Κεντρικής Μακεδο¬ 
νίας. 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

εγκρίνουμε την παράταση της διάρκειας λειτουργί¬ 
ας του Προγράμματος Μεταπτυχιακών Σπουδών του 
τμήματος Λογιστικής και Χρηματοοικονομικήςτης Σχο¬ 
λής Διοίκησης του Τ.Ε.Ι. Κεντρικής Μακεδονίας, με τίτλο 
«Χρηματοοικονομική Λογιστική και Διοίκηση» έως το 
ακαδημαϊκό έτος 2023-2024. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 5 Μάίου 2017 

Ο Πρόεδρος 

ΔΗΜΗΤΡΙΟΣ ΠΑΣΧΑΛΟΥΔΗΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: \Λ/θί)ίτΐ35ί6ΐ·.θΙ(4>6ί.αΓ 

